ddrg/super_eurlex huggingface dataset:
Neuvoston päätöslauselma yhteisön lainsäädännön valmistelun laadusta, annettu 8 päivänä kesäkuuta 1993



Virallinen lehti nro C 166 , 17/06/1993 s. 0001 - 0001



Neuvoston päätöslauselma yhteisön lainsäädännön valmistelun laadusta annettu 8 päivänä kesäkuuta 1993 EUROOPAN YHTEISÖJEN NEUVOSTO joka ottaa huomioon Euroopan hiili- ja teräsyhteisön Euroopan talousyhteisön sekä Euroopan atomienergiayhteisön perustamissopimukset ottaa huomioon 11 ja 12 päivänä joulukuuta 1992 Edinburghissa kokoontuneen Eurooppa-neuvoston päätelmät joiden mukaan on toteutettava käytännön toimenpiteitä yhteisön lainsäädännön selkeyttämiseksi ja yksinkertaistamiseksi sekä katsoo että olisi vahvistettava suuntaviivat joilla määritellään yhteisön lainsäädännön valmistelun laadun arviointiperusteet nämä suuntaviivat eivät ole sitovia eivätkä tyhjentäviä; niillä pyritään mahdollisimman selkeään yksinkertaiseen täsmälliseen ja ymmärrettävään yhteisön lainsäädäntöön ja näitä suuntaviivoja on tarkoitus käyttää ohjeina kaikissa elimissä jotka osallistuvat neuvoston säädösten valmisteluun ei vain itse neuvostossa vaan myös pysyvien edustajien komiteassa (Coreper) ja ennen kaikkea työryhmissä; neuvoston oikeudellista yksikköä kehotetaan käyttämään näitä suuntaviivoja tehdessään neuvostolle ja sen elimille lainsäädännön valmistelua koskevia ehdotuksia ON ANTANUT SEURAAVAN PÄÄTOSLAUSELMAN Yhteisön lainsäädännön ymmärrettävyyden parantamisen yleiseen tavoitteeseen olisi pyrittävä paitsi järjestelmällisellä ajan tasalle saattamisella myös käyttämällä seuraavia suuntaviivoja arviointiperusteina neuvoston säädöksiä valmisteltaessa: 1) säädöksen sanamuodon olisi oltava selkeä yksinkertainen täsmällinen ja yksiselitteinen; tarpeettomia lyhenteitä «yhteisöslangia» ja liian pitkiä virkkeitä olisi vältettävä; 2) olisi vältettävä epätarkkoja viittauksia toisiin teksteihin sekä liiallisia ristiviittauksia jotka tekevät tekstin vaikeaselkoiseksi; 3) säädöksen eri säännösten olisi oltava yhtenäisiä erityisesti olisi aina viitattava tiettyyn käsitteeseen samalla ilmauksella; 4) niiden oikeudet ja velvoitteet joihin säädöstä sovelletaan olisi määriteltävä selkeästi; 5) säädös olisi laadittava vakiintuneen rakenteen mukaiseksi (luvut jaksot artiklat kohdat); 6) artiklaosa olisi perusteltava johdanto-osassa selkeästi; 7) olisi vältettävä muita kuin normatiivisia säännöksiä (toivomukset poliittiset lausumat); 8) olisi vältettävä ristiriitaisuutta olemassa olevien säädösten kanssa sekä niiden turhaa toistoa. Kaikki säädösten muutokset voimassaolon jatkamiset ja kumoamiset olisi ilmaistava selvästi; 9) säädöksessä jolla muutetaan aikaisempaa säädöstä ei saisi olla merkittäviä itsenäisiä säännöksiä vaan ainoastaan säännöksiä jotka sisältyvät suoraan muutettavaan säädökseen; 10) säädöksen voimaantulopäivä sekä mahdollisesti tarvittavat siirtymäsäännökset olisi ilmoitettava selkeästi.
Oikaistaan - Neuvoston asetus (EY) N:o 3381/94, annettu 19 päivänä joulukuuta 1994, kaksikäyttötuotteiden vientiä koskevan yhteisön valvontajärjestelmän käyttöönottamisesta



Virallinen lehti nro C 092 , 13/04/1995 s. 0012



/* Tätä julkaisua koskeva oikaisu on julkaistu seuraavalla kielellä tai kielillä: saksa Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Oikaistaan - Neuvoston päätöslauselma, annettu 27 päivänä maaliskuuta 1995, naisten ja miesten tasapainoisesta osallistumisesta päätöksentekoon



Virallinen lehti nro C 094 , 30/03/1996 s. 0024



/* Tätä julkaisua koskeva oikaisu on julkaistu seuraavalla kielellä tai kielillä: ranska Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Komission tiedoksianto jäsenvaltioille



Virallinen lehti nro C 156 , 22/06/1995 s. 0005 - 0005



Komission tiedoksianto jäsenvaltioille (95/C 156/05) (ETA:n kannalta merkityksellinen teksti) Täydennys jäsenvaltioille 4 päivänä maaliskuuta 1991 annettuun tiedonantoon N:o SG(91) D/4577 tuen ilmoittamista koskevista yksityiskohtaisista säännöistä ja yksityiskohtaisista menettelysäännöistä, jotka koskevat sellaisen tuen täytäntöönpanoa, joka rikkoo ETY:n perustamissopimuksen 93 artiklan 3 kohtaa. "Komissio on edellä mainitussa tiedonannossaan kiinnittänyt uudelleen jäsenvaltioiden huomiota huoleensa siitä, että lukuisia tukia on myönnetty 93 artiklan määräyksiä rikkoen; nämä tuet ovat niitä, jotka on myönnetty ilman komission ennakkohyväksyntää. Komissio on ilmoittanut jäsenvaltioille, tuomioistuimen oikeuskäytäntöön (1) perustuen, että jos tukea on luvattomasti myönnetty, se pidättää itselleen oikeuden tehdä tilapäisen päätöksen, jolla määrätään jäsenvaltio välittömästi lakkauttamaan kyseisen tuen. Vaikka tuomioistuin ei olekaan antanut komissiolle mahdollisuutta julistaa tuki sääntöjenvastaiseksi pelkästään sen luvattomuuden perusteella, se on kuitenkin arvioinut, että `toimenpiteitä voidaan toteuttaa kaikenlaisen perustamissopimuksen 93 artiklan 3 kohdan määräyksiä rikkovan toiminnan estämiseksi`. Komissio arvioi kuitenkin, että luvattomasti myönnetyn tuen lakkauttamisesta määrääminen voi osoittautua riittämättömäksi tietyissä tapauksissa ja että se ei torju kaikkia menettelysääntöjen vastaisia rikkomuksia, erityisesti silloin, kun kyseinen tuki on jo maksettu kokonaisuudessaan tai osaksi. Tästä lähtien komissio, edellä mainittuun oikeuskäytäntöön perustuen, pidättää itselleen oikeuden tehdä - vaadittuaan ensin jäsenvaltiota antamaan asiasta huomautuksensa ja harkitsemaan vaihtoehtoisesti yhteisön ohjeiden määrittelemän pelastusavun myöntämistä - myös väliaikaisen päätöksen, jonka mukaan jäsenvaltion on perittävä takaisin sellainen tuki tai tuen osa, joka on maksettu menettelysääntöjä rikkoen. Tuki on perittävä takaisin kansallisen lainsäädännön mukaisesti, mukaan lukien määräykset valtion saatavista maksettavista viivästyskoroista, siten, että korkojen laskeminen on aloitettava kyseisen luvattoman tuen myöntämispäivämäärästä. Kuten lainvastaisten tai yhteismarkkinoille soveltumattomien tukien takaisinmaksussa, (ks. 22 päivänä helmikuuta 1995 annettu tiedonanto), korot on laskettava markkinakoron perusteella. Jos jäsenvaltio ei noudata tätä päätöstä, kuten komissio täsmensi vuodelta 1991 olevassa tiedonannossaan, komissio voi saattaa asian suoraan tuomioistuimen käsiteltäväksi 93 artiklan 2 kohdan toisen alakohdan menettelyä vastaavan menettelyn mukaisesti, väliaikaisten toimenpiteiden toteuttamista koskevaa menettelyä soveltaen. Komission tarkoituksena on, kuten aikaisemminkin, käyttää tätä valtaa kaikissa tarpeellisiksi katsomissaan tapauksissa varmistaakseen EY:n perustamissopimuksen 93 artiklan noudattamisen." (1) Asiat C-301/87 (Boussac) ja C-142/87 (Tubemeuse), vastaavasti 14.2.1990 ja 21.3.1990, diaari 1990, s. I-307 ja I-959
Neuvoston päätelmät 30 päivältä marraskuuta 1995 Euroopan yhteisön terveystilannetta käsittelevästä kertomuksesta



Virallinen lehti nro C 350 , 30/12/1995 s. 0001 - 0001



NEUVOSTON PÄÄTELMÄT 30 päivältä marraskuuta 1995 Euroopan yhteisön terveystilannetta käsittelevästä kertomuksesta (95/C 350/01) EUROOPAN UNIONIN NEUVOSTO ON TYYTYVÄINEN 19. heinäkuuta 1995 päivättyyn komission kertomukseen terveystilanteesta Euroopan yhteisössä, PANEE MERKILLE, että koska kyseinen kertomus laadittiin ennen uusien jäsenvaltioiden liittymistä unioniin, siinä ei ole lainkaan tietoja niistä, PANEE MERKILLE tyytyväisenä komission aikomuksen laatia säännöllisesti kertomuksia terveystilanteesta yhteisössä, KOROSTAA, että kansanterveyden alalla on tärkeää tehdä yhteistyötä toimivaltaisten kansainvälisten järjestöjen kanssa, KATSOO, että laatimalla koko yhteisössä vallitsevaa terveystilannetta, keskeisiä terveyteen vaikuttavia tekijöitä ja terveydenedistämistoimenpiteitä koskevia täydellisiä ja täsmällisiä tietoja sisältäviä kertomuksia voidaan parantaa ihmisten tietoutta ja käsityksiä keskeisistä yhteisössä esiintyvistä terveysongelmista sekä yhteisössä ja jäsenvaltioissa suunnitelluista toimista, KATSOO, että kertomusten olisi sisällettävä hyödyllisiä tietoja koko yhteisössä toteutettavien toimien suunnittelua varten sekä parhaillaan toteutettavien toimien arviointiin, ON SOPINUT tarkastelevansa myöhemmin muun muassa seuraavia kysymyksiä, ottaen huomioon komission ehdotuksen yhteisön toimintaohjelman hyväksymisestä terveystilanteen valvomiseksi: - tulevien kertomusten tavoite ja muoto, - käytettävät tietolähteet, - kertomusten ilmestymistiheys, - yhteisön toimien painopisteiden määrittely kertomusten perusteella.
EUROOPAN PARLAMENTIN, NEUVOSTON JA KOMISSION 6. maaliskuuta 1995 antama julistus varainhoitoa koskevien säännösten sisällyttämisestä säädöksiin



Virallinen lehti nro C 293 , 08/11/1995 s. 0004 - 0004



EUROOPAN PARLAMENTIN, NEUVOSTON JA KOMISSION 6. maaliskuuta 1995 antama julistus varainhoitoa koskevien säännösten sisällyttämisestä säädöksiin (95/C 293/03) EUROOPAN PARLAMENTTI, NEUVOSTO JA KOMISSIO, jotka ottavat huomioon, että 30 päivänä kesäkuuta 1982 annetun yhteisen julistuksen (1) mukaan, että "jotta talousarviomenettelylle annettaisiin sen täysi merkitys, on vältettävä enimmäismäärien vahvistamista asetuksella sekä sellaisten määrien ottamista talousarvioon, joiden toteuttaminen ei käytännössä ole mahdollista", ja ottavat huomioon, että 29 päivänä lokakuuta 1993 tehdyn toimielinten välisen sopimuksen (2) liitteenä olevan julistuksen mukaan talousarviomenettelyä koskevia määräyksiä on tarkasteltava uudelleen "vuodeksi 1996 suunnitellussa hallitustenvälisessä konferenssissa, jotta voitaisiin toteuttaa toimielinten välinen yhteistyö kumppanuuden muodossa", ANTAVAT TÄMÄN JULISTUKSEN: 1. Yhteispäätösmenettelyllä hyväksyttäviä monivuotisia ohjelmia koskevat säädökset Näihin säädöksiin sisältyy säännös, jolla lainsäätäjä vahvistaa kyseisen ohjelman rahoituspuitteet ohjelman koko voimassaoloajaksi. Budjettivallan käyttäjä pitää tätä määrää ensisijaisena ohjeenaan vuosittaisessa talousarviomenettelyssä. Budjettivallan käyttäjä ja komissio alustavaa talousarvioesitystään laatiessaan sitoutuvat olemaan poikkeamatta tästä määrästä, jollei ilmene uusia objektiivisia ja pysyviä seikkoja, joille on selkeät ja täsmälliset perusteet. 2. Monivuotisia ohjelmia koskevat säädökset, joita ei hyväksytä yhteispäätösmenettelyllä Näissä säädöksissä ei ole "tarpeelliseksi arvioitua määrää". Jos neuvosto aikoo antaa rahoitusohjeen, tällä on lainsäätäjän tahtoa ilmaiseva luonne eikä se vaikuta perustamissopimuksessa määriteltyyn budjettivallan käyttäjän toimivaltaan. Tämä säännös mainitaan kaikissa säädöksissä, joihin sisältyy tällainen rahoitusohje. Jos kyseisestä määrästä on sovittu 4 päivänä maaliskuuta 1975 annetun yhteisen julistuksen (3) neuvottelumenettelyssä, sitä pidetään tämän julistuksen 1 kohdan mukaisena ohjeellisena määränä. 3. Varainhoitoasetuksen 3 artiklan mukaisessa rahoitusta koskevassa selvityksessä esitetään ehdotetun ohjelman tavoitteiden mukainen rahoitus ja aikataulu koko ohjelman ajaksi. Tarvittaessa rahoitusta koskevaa selvitystä tarkistetaan alustavaa talousarvioesitystä laadittaessa ottaen huomioon, missä vaiheessa ohjelman toteutus on. Tämä tarkistettu selvitys toimitetaan budjettivallan käyttäjälle alustavan talousarvioesityksen kanssa. (1) EYVL N:o C 194, 28.7.1982, s. 1 (2) EYVL N:o C 331, 7.12.1993, s. 1 (3) EYVL N:o C 89, 22.4.1975, s. 1
Euroopan yhteisöjen tilintarkastustuomioistuimen kertomus Euroopan hiili- ja teräsyhteisön tilinpäätöksestä 31 päivänä joulukuuta 1994



Virallinen lehti nro C 244 , 21/09/1995 s. 0036 - 0036



EUROOPAN YHTEISÖJEN TILINTARKASTUSTUOMIOISTUIMEN KERTOMUS Euroopan hiili- ja teräsyhteisön tilinpäätöksestä 31 päivänä joulukuuta 1994 1. Tämä kertomus koskee komission (Korkea viranomainen) kirjanpidon luotettavuutta Euroopan hiili- ja teräsyhteisön perustamissopimuksen 45 c artiklan mukaisesti. 2. Tilintarkastustuomioistuin on tarkastanut Euroopan hiili- ja teräsyhteisön kirjanpidon ja tilinpäätöksen 31 päivältä joulukuuta 1994 yleisesti hyväksytyn tilintarkastuskäytännön mukaisesti ja tarpeellisessa laajuudessa. 3. Tilintarkastustuomioistuimen käsityksen mukaan oheinen tilinpäätös, joka sisältää taseen 31 päivältä joulukuuta 1994, 31 päivänä joulukuuta 1994 päättyneen varainhoitovuoden tuloslaskelman, erittelyn 31 joulukuuta 1994 päättyneen varainhoitovuoden voiton käytöstä ja tilinpäätöksen liitetiedot 31 päivältä joulukuuta 1994, on laadittu yleisesti hyväksyttyjen kirjanpidon periaatteiden mukaisesti ja antaa oikean kuvan Euroopan hiili- ja teräsyhteisön varoista ja taloudellisesta tilanteesta 31 joulukuuta 1994 sekä yhteisön toiminnan tuloksesta 31 joulukuuta 1994 päättyneeltä varainhoitovuodelta. Luxemburgissa 29 päivänä kesäkuuta André MIDDELHOEK Tilintarkastustuomioistuimen presidentti Aunus SALMI Tilintarkastustuomioistuimen jäsen
EHTY:n neuvoa-antavan komitean päätöslauselma EHTY:n sosiaalisesta tutkimuksesta



Virallinen lehti nro C 206 , 11/08/1995 s. 0007 - 0007



EHTY:n NEUVOA-ANTAVAN KOMITEAN PÄÄTÖSLAUSELMA EHTY:n sosiaalisesta tutkimuksesta (95/C 206/05) (ETA:n kannalta merkityksellinen teksti) (Annettu yksimielisesti 320:nnessa istunnossa 28 päivänä kesäkuuta 1995, kymmenen pidättäytyi äänestämästä ja yksi äänesti vastaan) EHTY:n neuvoa-antava komitea korostaa 28 päivänä kesäkuuta 1995 Luxemburgissa pidetyssä sääntömääräisessä istunnossaan (320.) tarvetta jatkaa EHTY:n sosiaalisen tutkimuksen ohjelmia (ergonomia, saastuttaminen terästeollisuudessa, hygienia kaivosteollisuudessa, työturvallisuus, työterveydenhuolto) perustamissopimuksen päättymiseen asti. KATSOO, että - yli kahdenkymmenen viime vuoden aikana saavutetut tulokset ovat parantaneet huomattavasti työympäristöä ja Euroopan hiili- ja terästeollisuuden ympäristön laatua, - saavutetut tulokset ja muodostunut asiantuntijaverkosto edustavat lajissaan ainutlaatuista tiedon perintöä, jota voidaan käyttää myös muilla aloilla Euroopan unionin sisällä ja muissa maissa Euroopan unionin ulkopuolella, ja - on vielä sellaisia EHTY:n teollisuuksiin liittyviä tutkittavia ja ratkaistavia näkökohtia, joita ei voida siirtää muihin Euroopan unionin tutkimusohjelmiin (Euroopan unionin neljäs tutkimukseen liittyvä puiteohjelma), KEHOTTAA komissiota - takaamaan riittävät varat ja järjestöllisen rakenteen siten, että EHTY:n sosiaalista tutkimustoimintaa voidaan jatkaa tähän asti teräs- ja hiiliteollisuudessa tehdyn teknisen tutkimuksen esimerkin mukaisesti ammentaen varoja muista talousarvion pääkohdista, - suosimaan sellaisten elinten perustamista, jotka kykenevät alkamaan uudestaan ja jatkamaan EHTY:n sosiaalista tutkimustoimintaa myös perustamissopimuksen päättymisen jälkeen.
Neuvoston päätöslauselma, annettu 19 päivänä kesäkuuta 1995, sosiaalisäännösten yhdenmukaistamisesta tavaroiden maantiekuljetuksissa sisämarkkinoilla



Virallinen lehti nro C 169 , 05/07/1995 s. 0004 - 0004



NEUVOSTON PÄÄTÖSLAUSELMA, annettu 19 päivänä kesäkuuta 1995, sosiaalisäännösten yhdenmukaistamisesta tavaroiden maantiekuljetuksissa sisämarkkinoilla (95/C 169/03) EUROOPAN UNIONIN NEUVOSTO, joka katsoo, että neuvosto antoi tavaroiden maantiekuljetuksesta sisämarkkinoilla 24 päivänä lokakuuta 1994 päätöslauselman (1), sisämarkkinoiden vapautuminen ja tiiviimmät suhteet Keski- ja ltä-Euroopan maiden kanssa edellyttävät kilpailun edellytysten tehokkaampaa yhdenmukaistamista, tarve tehostaa tieliikenteen turvallisuutta ja parantaa työoloja ovat kuljetusyritysten vakauden ja tehokkuuden perusta, 1. TOTEAA, että maantieliikenteen sekakomitea on nykyisessä toiminnassaan kiinnittänyt huomiota työaikaan ja ammatilliseen koulutukseen liittyviin kysymyksiin tieliikenteen alalla; 2. TOTEAA, että näiden kysymysten käsittely maantieliikenteen sekakomiteassa jatkuu tarvittavien selvitysten perusteella aktiivisesti lähikuukausina seuraavien kysymysten osalta: - toisaalta, kiinnitetäänkö jäsenvaltioissa voimassa olevassa lainsäädännössä huomiota raskaiden maantieajoneuvojen kuljettajien muihin työaikoihin kuin ajo- ja lepoaikoihin - toisaalta, onko jäsenvaltioissa voimassa olevia, raskaiden maantieajoneuvojen kuljettajien pakollisesta tai vapaaehtoisesta ammatillisesta perus- ja jatkokoulutuksesta annettuja määräyksiä; 3. KEHOTTAA komissiota jatkamaan yhteistyötään maantieliikenteen sekakomitean kanssa, jotta tällaiset selvitykset saataisiin todella tehdyksi ja jotta maantieliikenteen sekakomitea voisi niistä tehtävien yhteenvetojen perusteella käynnistää työnantajien ja palkansaajien ammattijärjestöjen edustajien kanssa varsinaiset neuvottelut toteutettavista toimenpiteistä ottaen huomioon niiden käytännön vaikutukset ja valvonnan; 4. TOIVOO, että maantieliikenteen sekakomitean toiminnassa päästäisiin mahdollisimman pian konkreettisiin yhteisiin lopputuloksiin; 5. PALAUTTAA MIELEEN, että neuvosto on 24 päivänä lokakuuta 1994 antamassaan päätöslauselmassa kehottanut komissiota erityisesti teettämään kertomuksen jäsenvaltioissa voimassa olevista raskaiden maantieajoneuvojen, myös vaarallisia aineita kuljettavien ajoneuvojen, kuljettajien koulutuksesta annetuista määräyksistä sekä tekemään tarvittaessa ehdotuksia pakollisesta ammatillisesta koulutuksesta ja asianmukaisesta jatkokoulutuksesta; 6. PANEE MERKILLE komission aikomuksen, otettuaan huomioon maantieliikenteen sekakomiteassa käytyjen neuvotteluiden päätelmät, viedä mahdollisimman pikaisesti eteenpäin 20 päivänä maaliskuuta 1992 antamaansa tiedonantoa, joka koskee "työajan" käsitteen käyttöönottoa ajo- ja lepoajoista annetuissa, tieliikenteessä sovellettavissa asetuksissa (ETY) N:o 3820/85 ja (ETY) N:o 3821/85. (1) EYVL N:o C 309, 5.11.1994, s. 4.
Neuvoston päätöslauselma, annettu 19 päivänä kesäkuuta 1995, lentoliikennealan siirroista



Virallinen lehti nro C 169 , 05/07/1995 s. 0003 - 0003



NEUVOSTON PÄÄTÖSLAUSELMA, annettu 19 päivänä kesäkuuta 1995, lentoliikennealan siirroista (95/C 169/02) EUROOPAN UNIONIN NEUVOSTO, joka katsoo, että neuvosto on jo painottanut kannattavuuden ja tuottavuuden tason saavuttamista lentoliikennealan osalta, joka takaa sen taloudellisen elinvoimaisuuden ja kilpailukyvyn maailmanlaajuisesti, neuvosto on 24 päivänä lokakuuta 1994 antamassaan päätöslauselmassa (1) pitänyt perusteltuna tutkia mukavuuslippualusten ja yhteisön ulkopuolisten voimavarojen käytön lisääntymisen vaaran, yhteisön lentoliikenteen harjoittajien toimiluvista 23 päivänä heinäkuuta 1992 annetun asetuksen (ETY) N:o 2407/92 (2) säännöksiä ilma-alusten vuokrauksesta sovelletaan yhdenmukaisella tavalla yhteisön kaikissa jäsenvaltioissa, yhteisön ulkopuolisten voimavarojen mahdollinen käyttö on lisäaiheena yhteisen täydellisen teknisen normiston laatimiseen sivili-ilmailun turvallisuuden ylläpitämiseksi, sosiaalipolitiikkansa kehittämisessä yhteisön on otettava huomioon lentoliikenteen erityispiirteet ja erityisesti siirtojen vaikutukset, ja yhteisön ulkopuolisten voimavarojen käyttö tarjoaa kolmansille maille mahdollisuuden sisämarkkinoille pääsyyn, mikä olisi analysoitava kyseisten maiden kanssa tehtyjen asiakirjojen puitteissa, PANEE MERKILLE, että komission tarkoituksena on suorittaa tutkimus lentoliikenteen kilpailun vapauttamisen sosiaalisista vaikutuksista, KEHOTTAA komissiota esittämään neuvostolle mahdollisimman pian lentokiikenteen kilpailun vapauttamisen vaikutuksia koskevan tutkimuksen tulokset ja pyytää ottamaan huomioon samassa yhteydessä neuvoston 24 päivänä lokakuuta 1994 antamassaan päätöslauselmassa mainitseman kysymyksen yhteisön ulkopuolisten voimavarojen käytöstä; kyseisessä asiantuntijakomitean kertomuksen ja komission toimeksiannosta vuonna 1992 yksityisten konsulttien laatiman kertomuksen perusteella tehtävässä tutkimuksessa olisi analysoitava erityisesti seuraavia asioita: - siirtoilmiön laajuus ja siirtojen nykyiset sekä mahdolliset vaikutukset yhteisön lentoliikennealan työllisyyteen ja työolosuhteisiin; - yhteisön lentoyhtiöiden nykyinen käytäntö yhteisön ulkopuolisten voimavarojen käytössä; - yhteisön ulkopuolisten voimavarojen käyttöä koskevat kansalliset määräykset ja hallinnolliset menettelytavat, KEHOTTAA komissiota tutkimaan asetuksessa (ETY) N:o 2407/92 säädettyjen, yhteisön ulkopuolisten ilma-alusten vuokraamiseen liittyvien määräysten soveltamista sekä laatimaan tarpeen vaatiessa suuntaviivat niiden yhdenmukaiseksi soveltamiseksi, erityisesti siltä osin kuin on kyse: - käsitteistä "tilapäiset tarpeet", "poikkeustapaukset" ja "turvamääräyksiä vastaavat määräykset"; - edellytyksistä, joilla yhteisön lentoliikenteen harjoittaja voi käyttää yhteisössä rekisteröityjä ilma-aluksia, joiden osalta rekisteröintivaltion vastuu on lentokelpoisuustodistuksen osalta siiretty kolmannelle valtiolle. (1) EYVL N:o C 309, 5.11.1994, s. 2. (2) EYVL N:o L 240, 24.8.1992, s. 1.
Neuvoston päätöslauselma, annettu 20 päivänä helmikuuta 1995, pohjavesien suojelusta



Virallinen lehti nro C 049 , 28/02/1995 s. 0001 - 0001



NEUVOSTON PÄÄTÖSLAUSELMA, annettu 20 päivänä helmikuuta 1995, pohjavesien suojelusta (95/C 49/01) EUROOPAN UNIONIN NEUVOSTO, joka KOROSTAA pohjaveden erityistä merkitystä sekä vesijärjestelmän ja ekosysteemin olennaisena tekijänä että eräänä tärkeimmistä juomaveden hankintalähteistä, ILMAISEE HUOLENSA siitä, että tietyillä alueilla pohjavesiesiintymien veden sekä laatu että määrä ovat yhä vakavasti uhattuina, PALAUTTAA MIELIIN pohjavettä koskevasta yhteisön tulevasta politiikasta 25 päivänä helmikuuta 1992 tekemänsä päätöksen (1), jossa komissiota kehotetaan esittämään yksityiskohtainen toimintaohjelma pohjaveden suojelemiseksi ja laatimaan ehdotus pohjaveden suojelemisesta tiettyjen vaarallisten aineiden aiheuttamalta pilaantumiselta 17 päivänä joulukuuta 1979 annetun neuvoston direktiivin 80/68/ETY (2) tarkistamiseksi, VAHVISTAA Haagissa 26 ja 27 päivänä marraskuuta 1991 pidetyn pohjavettä käsitelleen ministeritason seminaarin osanottajien hyväksymässä päätösjulistuksessa esitetyt perusasiat, PITÄÄ VOIMASSA ympäristöä sekä kestävää ja ympäristön huomioon ottavaa kehitystä koskevan viidennen periaate- ja toimintaohjelman pohjavesiasioiden hoitoa koskevat suuntaviivat, toisin sanoen: - pilaantumattomien pohjavesivarojen laadun säilyttäminen; - enemmän pilaantumisen estäminen; - tarvittaessa pilaantuneiden pohjavesiesiintymien käyttökelpoiseksi palauttaminen, SUOSITTAA seuraavien kohtien korostamista toimintaohjelman laatimisessa: - lupajärjestelmät ja muut tarpeelliset keinot kansallista pohjavesiasioiden asianmukaista hoitoa varten; - ennalta ehkäisevät, laajakantoiset toimenpiteet pohjaveden suojelemiseksi, muun muassa kiinnittäen huomiota hajakuormitukseen; - vesille haitallisia aineita käyttävien laitosten turvallisuutta koskevat yleiset säännökset; - yleiset säännökset pohjavesien suojelun huomioon ottavien maanviljelyskäytäntöjen edistämiseksi, KEHOTTAA tämän vuoksi komissiota ryhtymään edellä mainittuihin ensisijaisiin tehtäviin ja yhteistyössä jäsenvaltioiden kanssa, ottaen huomioon toissijaisuusperiaatteen, valmistelemaan tätä varten ehdotuksia sellaiseen käytännön ohjelmaan, joka voisi muodostua samalla siksi vesien suojelun kaiken kattavaksi osatekijäksi, jota useat jäsenvaltiot ovat vaatineet, KEHOTTAA komissiota tutkimaan, missä laajuudessa on tarpeen tarkistaa direktiiviä 80/68/ETY, ja PYYTÄÄ komissiota kiirehtimään toimintaansa niin, että pohjaveden suojelua koskeva toimintaohjelma voitaisiin esittää neuvostolle viimeistään vuoden 1995 ensimmäisen vuosipuoliskon loppuun mennessä. (1) EYVL N.o C 59, 6.3.1992, s. 2 (2) EYVL N:o L 20, 26.1.1980, s. 43, sellaisena kuin se on viimeksi muutettuna direktiivillä 91/692/ETY (EYVL N:o L 377, 31.12.1991, s. 48)